
      Nr. 1.995  din 12 aprilie 2023
RAPORTUL
compartimentului de resort din cadrul aparatul de specialitate al primarului comunei la proiectul de hotărâre privind modificarea și completarea Regulamentului de organizare și funcționare a Consiliului Local al Comunei Vulcana-Băi
Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”,
Ținând seama de prevederile art. 138 alin. (2) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, coroborate cu cele ale art. 26 lit. d) din Ordinul ministrului dezvoltării, lucrărilor publice și administrației nr. 25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local, precum și cu cele ale art. 27 alin. (2) din Regulamentul de organizare și funcționare a Consiliului Local al comunei Vulcana-Băi, aprobat prin Hotărârea Consiliului Local nr. 11/2022, în scopul asigurării ordinii în ceea ce privește posibilitatea cetățenilor cu domiciliul sau reședința în comuna Vulcana-Băi de a asista la ședințele ordinare ale Consiliului Local al Comunei Vulcana-Băi, apreciem legală și oportună inițiativa menționată în anexa nr. 12 la Regulamentul de organizare și funcționare a Consiliului Local al Comunei Vulcana-Băi, motiv pentru care susținem aprobarea proiectului de hotărâre în forma prezentată de iniţiator.

